b"\n_START_ARTICLE_\nWilliam H. McRaven\n_START_SECTION_\n\xc5\xbdivljenjepis\n_START_PARAGRAPH_\nMcRaven se je rodil v Pinehurstu, Severna Karolina. V San Antoniu v Teksasu je kon\xc4\x8dal Srednjo \xc5\xa1olo Theodore Roosevelt (Theodore Roosevelt High School). S \xc5\xa1olsko \xc5\xa1tipendijo je \xc5\xa1tudiral na Univerzi Teksasa v Austinu (University of Texas at Austin), kjer je bil tudi pripadnik NROTC. Leta 1977 je diplomiral iz novinarstva. Pozneje je prejel \xc5\xa1e magisterij na Pomorski podiplomski \xc5\xa1oli (Naval Postgraduate School), kjer je pomagal vzpostaviti in bil tudi prvi diplomiranec smeri 'Specialne operacije/Konflikt nizke intenzitete (Special Operations/Low Intensity Conflict)._NEWLINE_Bil je poveljnik na vseh ravneh specialnih sil; med drugim je tako bil namestnik poveljnika JSOC za operacije, poveljnik Naval Special Warfare Group 1, poveljnik SEAL Team 3, poveljnik bojne skupine v CENTCOM, poveljnik bojne skupine med zalivsko vojno, poveljnik eskadrilje v sestavi Naval Special Warfare Development Group in poveljnik voda SEAL v sestavi Underwater Demolition Team 21/SEAL Team 4. _NEWLINE_McRaven je bil tudi \xc5\xa1tabni \xc4\x8dastnik z medagencijskim fokusom, pri \xc4\x8demer je bil direktor strate\xc5\xa1kega na\xc4\x8drtovanja v Pisarni za boj proti terorizmu (Office of Combating Terrorism) v sklopu Nacionalnega varnostnega sveta ZDA (United States National Security Council), direktor za oceno pri Poveljstvu specialnih operacij ZDA (U.S. Special Operations Command), bil \xc4\x8dlan \xc5\xa1taba na\xc4\x8delnika pomorskih operacij ZDA in na\xc4\x8delnik \xc5\xa1taba Naval Special Warfare Group 1._NEWLINE_6. aprila 2011 je predsednik ZDA predlagal McRavna za napredovanje v admirala in da zasede polo\xc5\xbeaj poveljnika Poveljstva specialnih operacij ZDA (USSOCOM)."